CHAYO คาดรายได้ทั้งปีทำนิวไฮโตเกิน 15% ลุยซื้อหนี้เข้ามาบริหารเพิ่ม
CHAYO คาดรายได้ทั้งปีทำนิวไฮโตเกิน 15% ลุยซื้อหนี้เข้ามาบริหารเพิ่ม
CHAYO คาดรายได้ทั้งปีทำนิวไฮโตเกิน 15% ลุยซื้อหนี้เข้ามาบริหารเพิ่ม
2 ต.ค. 2562

นายสุขสันต์ ยศะสินธุ์ ประธานเจ้าหน้าที่บริหาร บริษัท ชโย กรุ๊ป จำกัด (มหาชน) หรือ CHAYO เปิดเผยว่า แนวโน้มผลประกอบการในปีนี้ โดยคาดว่าจะเติบโตตามเป้าหมายที่บริษัทได้วางไว้ โดยบริษัทฯ ยังเดินหน้าซื้อหนี้ด้อยคุณภาพเข้ามาบริหารอย่างต่อเนื่อง โดยในช่วงโค้งสุดท้ายของปีนี้ สถาบันการเงินจะทยอยขายปล่อยหนี้ด้อยคุณภาพออกมาเพิ่มมากขึ้นเมื่อเทียบกับช่วงครึ่งปีแรก
“ในช่วง 9 เดือนแรกของปีนี้ CHAYO ซื้อหนี้ด้อยคุณภาพเข้ามาบริหารรวม 4,807.32 ล้านบาท โดยเฉพาะในไตรมาส 3 เป็นช่วงที่มีหนี้ทยอยออกมาเพิ่มขึ้น และคาดจะมีต่อเนื่องไปจนถึงปลายปี ซึ่งปัจจุบัน อยู่ระหว่างเจรจาการซื้อหนี้กับสถาบันการเงินอีก 2-3 แห่ง สนับสนุนแผนงานการซื้อหนี้ในปี 2562 ของ CHAYO พร้อมทั้งเดินหน้ารุกธุรกิจปล่อยสินเชื่อเสริมทัพผลประกอบการปี 2562  คาดทำนิวไฮตามเป้าหมายรายได้จะเติบโตไม่ต่ำกว่า 15% จากปีก่อนมีรายได้ 265 ล้านบาท กำไรสุทธิ 85 ล้านบาท”นายสุขสันต์ กล่าว
ในครึ่งปีแรก (สิ้นสุด 30 มิถุนายน 2562) CHAYO ซื้อหนี้ด้อยคุณภาพเข้ามาบริหารจำนวน 1,540.12 ล้านบาท ในขณะที่ในไตรมาส (สิ้นสุด 30 กันยายน 2562) CHAYO ซื้อหนี้ด้อยคุณภาพเข้ามาบริหารเพิ่มจำนวน 3,267.2 ล้านบาท ส่งผลให้ใน 9 เดือนแรกของปีนี้ CHAYO ซื้อหนี้ด้อยคุณภาพเข้ามาบริหารแล้วจำนวน 4,807.32 ล้านบาท